title: Komission täytäntöönpanoasetus (EU) 2015/38, annettu 13 päivänä tammikuuta 2015 , Lactobacillus acidophilus CECT 4529 -valmisteen hyväksymisestä munivien kanojen rehun lisäaineena ja asetuksen (EY) N:o 1520/2007 muuttamisesta (hyväksynnän haltija Centro Sperimentale del Latte)  ETA:n kannalta merkityksellinen teksti

text:
               14.1.2015

               FI

               Euroopan unionin virallinen lehti

               L 8/4

         KOMISSION TÄYTÄNTÖÖNPANOASETUS (EU) 2015/38,
   annettu 13 päivänä tammikuuta 2015,

      Lactobacillus acidophilus CECT 4529 -valmisteen hyväksymisestä munivien kanojen rehun lisäaineena ja asetuksen (EY) N:o 1520/2007 muuttamisesta (hyväksynnän haltija Centro Sperimentale del Latte)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

                  Lactobacillus acidophilus CECT 4529 -valmiste hyväksyttiin ilman määräaikaa direktiivin 70/524/ETY mukaisesti munivien kanojen rehun lisäaineena komission asetuksella (EY) N:o 1520/2007 (3). Kyseinen valmiste merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee Lactobacillus acidophilus CECT 4529 -valmisteen uudelleenarviointia munivien kanojen rehun lisäaineena ja kyseisen asetuksen 7 artiklan mukaisesti uutta käyttötapaa juomavedessä ja jossa pyydettiin, että lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 1 päivänä heinäkuuta 2014 antamassaan lausunnossa (4), että Lactobacillus acidophilus CECT 4529 -valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Lisäksi elintarviketurvallisuusviranomainen totesi, että valmisteen käyttö voi lisätä munimistiheyttä ja parantaa rehu–muna-massasuhdetta. Se katsoi, että tulokset eivät riipu antotavasta edellyttäen, että juomaveden kautta saatu annos on sama kuin vastaavasta annoksesta rehussa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

                  Lactobacillus acidophilus CECT 4529 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (6)

               Uuden hyväksynnän myöntäminen asetuksen (EY) N:o 1831/2003 nojalla tarkoittaa, että asetusta (EY) N:o 1520/2007 olisi muutettava.

               (7)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyminen
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Asetuksen (EY) N:o 1520/2007 muuttaminen
   Muutetaan asetus (EY) N:o 1520/2007 seuraavasti:

               1)

               Poistetaan 4 artikla.

               2)

               Poistetaan liite IV.

         3 artikla
   Siirtymätoimenpiteet
   Sallitaan liitteessä eritellyn valmisteen ja sitä sisältävän rehun, joka on valmistettu ja varustettu merkinnöillä ennen 3 päivää syyskuuta 2015 niiden sääntöjen mukaisesti, jotka olivat voimassa ennen 3 päivää maaliskuuta 2015, saattaminen markkinoille ja käyttö, kunnes varastot loppuvat.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä tammikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Komission asetus (EY) N:o 1520/2007, annettu 19 päivänä joulukuuta 2007, tiettyjen rehun lisäaineiden pysyvästä hyväksymisestä (EUVL L 335, 20.12.2007, s. 17).

      (4)  EFSA Journal 2014; 12(7):3789.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                  PMY/l juomavettä

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet.

                  4b1715

                  Centro Sperimentale del latte

                     Lactobacillus acidophilus CECT 4529

                     Lisäaineen koostumus

                     Lactobacillus acidophilus CECT 4529 -valmiste, joka sisältää vähintään: 5 × 1010 PMY/g lisäainetta (kiinteässä muodossa).

                     Tehoaineen kuvaus

                     Lactobacillus acidophilus CECT 4529:n elinkykyiset solut.

                     Analyysimenetelmä
                      (1)

                  Lukumäärän määrittäminen: pintaviljelymenetelmä (EN 15787).
                  Tunnistaminen: pulssikenttäelektroforeesi (PFGE).

                  Munivat kanat

                  —

                  1 × 109

                  —

                  5 × 108

                  —

                              1.

                              Lisäaineen, esiseoksen ja rehuseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa ja juomavedessä.

                              2.

                              Turvallisuus: käsittelyn aikana on käytettävä hengityssuojaa.

                              3.

                              Kun lisäainetta käytetään juomavedessä, on varmistettava lisäaineen homogeeninen jakautuminen.

                  13. maaliskuuta 2025

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2016/624, annettu 21 päivänä huhtikuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               22.4.2016

               FI

               Euroopan unionin virallinen lehti

               L 106/16

         KOMISSION TÄYTÄNTÖÖNPANOASETUS (EU) 2016/624,
   annettu 21 päivänä huhtikuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä huhtikuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1020/2014, annettu 25 päivänä syyskuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Българско розово масло (Bulgarsko rozovo maslo) (SMM))

text:
               27.9.2014

               FI

               Euroopan unionin virallinen lehti

               L 283/31

         KOMISSION TÄYTÄNTÖÖNPANOASETUS (EU) N:o 1020/2014,
   annettu 25 päivänä syyskuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Българско розово масло (Bulgarsko rozovo maslo) (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Bulgarian hakemus nimityksen ”Българско розово масло (Bulgarsko rozovo maslo)” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Българско розово масло (Bulgarsko rozovo maslo)” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Българско розово масло (Bulgarsko rozovo maslo)” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.10 ”Eteeriset öljyt” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2014.

            Komission puolesta,

            puheenjohtajan nimissä

         Neven MIMICA

            Komission jäsen

      (1)  EUVL L 343, 14.12.2012, s. 1.

      (2)  EUVL C 122, 25.4.2014, s. 12.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/896, annettu 24 päivänä toukokuuta 2017, Trichoderma reesei -organismin (ATCC SD-6528) tuottaman 6-fytaasivalmisteen hyväksymisestä kaikkien siipikarjalajien ja kaikkien siansukuisten eläinten (imeviä porsaita lukuun ottamatta) rehun lisäaineena kiinteässä muodossa (hyväksynnän haltija Danisco (UK) Ltd) (ETA:n kannalta merkityksellinen teksti. )

text:
                  25.5.2017

                  FI

                  Euroopan unionin virallinen lehti

                  L 138/123

            KOMISSION TÄYTÄNTÖÖNPANOASETUS (EU) 2017/896,
      annettu 24 päivänä toukokuuta 2017,

         Trichoderma reesei -organismin (ATCC SD-6528) tuottaman 6-fytaasivalmisteen hyväksymisestä kaikkien siipikarjalajien ja kaikkien siansukuisten eläinten (imeviä porsaita lukuun ottamatta) rehun lisäaineena kiinteässä muodossa (hyväksynnän haltija Danisco (UK) Ltd)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                     Trichoderma reesei -organismin (ATCC SD-6528) tuottaman 6-fytaasivalmisteen käyttö nestemäisessä muodossa hyväksyttiin kymmeneksi vuodeksi kaikkien siipikarjalajien ja kaikkien siansukuisten eläinten (imeviä porsaita lukuun ottamatta) osalta komission täytäntöönpanoasetuksella (EU) 2016/899 (2).

                  (3)

                     Trichoderma reesei -organismin (ATCC SD-6528) tuottaman, kiinteässä muodossa olevan 6-fytaasivalmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Hakemus koskee Trichoderma reesei -organismin (ATCC SD-6528) tuottaman, kiinteässä muodossa olevan 6-fytaasivalmisteen hyväksymistä lisäaineluokkaan ”eläintuotantoon vaikuttavat lisäaineet” luokiteltavana siipikarjan ja siansukuisten eläinten rehun lisäaineena.

                  (5)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 20 päivänä lokakuuta 2016 antamassaan lausunnossa (3), ettei Trichoderma reesei -organismin (ATCC SD-6528) tuottamalla, kiinteässä muodossa olevalla 6-fytaasivalmisteella ole ehdotetuissa käyttöolosuhteissa haitallista vaikutusta eläinten tai ihmisten terveyteen tai ympäristöön ja että sen käyttö parantaa kohdelajien fytaattifosforin saantia. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (6)

                     Trichoderma reesei -organismin (ATCC SD-6528) tuottaman 6-fytaasivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (7)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 24 päivänä toukokuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Komission täytäntöönpanoasetus (EU) 2016/899, annettu 8 päivänä kesäkuuta 2016, Trichoderma reesei -organismin (ATCC SD-6528) tuottaman 6-fytaasin hyväksymisestä kaikkien siipikarjalajien ja kaikkien siansukuisten eläinten (imeviä porsaita lukuun ottamatta) rehun lisäaineena (hyväksynnän haltija Danisco (UK) Ltd) (EUVL L 152, 9.6.2016, s. 15).

         (3)  EFSA Journal 2016; 14(11):4625.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Aktiivisuusyksikköä / kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                     4a24

                     Danisco (UK) Ltd

                     6-fytaasi EC 3.1.3.26

                        Lisäaineen koostumus

                        Trichoderma reesei (ATCC SD-6528) -organismin tuottama 6-fytaasivalmiste, jonka vähimmäisaktiivisuus on 20 000  FTU (1)/g.
                     Kiinteä muoto

                        Tehoaineen kuvaus

                        Trichoderma reesei -organismin (ATCC SD-6528) tuottama 6-fytaasi (EC 3.1.3.26)

                        Analyysimenetelmä
                         (2)

                     6-fytaasin aktiivisuuden määrittäminen rehun lisäaineessa ja esiseoksissa:

                                 —

                                 kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon.

                           6-fytaasin aktiivisuuden määrittäminen rehuissa:

                                 —

                                 kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon EN ISO 30024.

                     Kaikki siipikarjalajit
                     Kaikki siansukuiset eläimet (imeviä porsaita lukuun ottamatta)

                     —

                     250 FTU

                     —

                                 1.

                                 Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                 2.

                                 Suositeltava enimmäisannostus: 2 000  FTU/kg täysrehua.

                                 3.

                                 Rehualalla toimivien lisäaineen ja esiseosten käyttäjien on noudatettava asianmukaisia työtapoja ja järjestelyjä, jotta voidaan ottaa huomioon vaaratilanteet siinä tapauksessa, että käyttäjä altistuu aineelle hengitysteitse taikka iho- tai silmäkosketuksen kautta. Jos altistumista hengitysteitse taikka iho- tai silmäkosketuksen kautta ei voida näiden järjestelyjen ja toimenpiteiden avulla vähentää hyväksyttävälle tasolle, lisäainetta ja esiseoksia käytettäessä on käytettävä asianmukaisia henkilönsuojaimia.

                     14. kesäkuuta 2027

            (1)  1 FTU on entsyymimäärä, joka vapauttaa natriumfytaattisubstraatista 1 mikromoolin epäorgaanista fosfaattia minuutissa (pH 5,5 ja lämpötila 37 °C).

            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) N:o 1108/2011, annettu 28 päivänä lokakuuta 2011 , asetuksista (EY) N:o 2058/96, (EY) N:o 2305/2003, (EY) N:o 969/2006, (EY) N:o 1918/2006, (EY) N:o 1964/2006, (EY) N:o 1067/2008 ja (EY) N:o 828/2009 poikkeamisesta viljan, riisin, sokerin ja oliiviöljyn tariffikiintiöitä koskevien tuontitodistushakemusten jättöpäivien ja tuontitodistusten myöntämispäivien osalta vuonna 2012 ja asetuksista (EY) N:o 382/2008, (EY) N:o 1518/2003, (EU) N:o 1178/2010, (EU) N:o 90/2011 ja (EY) N:o 951/2006 poikkeamisesta naudanliha-, sianliha-, muna- ja siipikarjanliha-alojen sekä kiintiön ulkopuolisen sokerin ja isoglukoosin vientitodistusten myöntämispäivien osalta vuonna 2012

text:
               4.11.2011

               FI

               Euroopan unionin virallinen lehti

               L 287/19

         KOMISSION TÄYTÄNTÖÖNPANOASETUS (EU) N:o 1108/2011,
   annettu 28 päivänä lokakuuta 2011,
   asetuksista (EY) N:o 2058/96, (EY) N:o 2305/2003, (EY) N:o 969/2006, (EY) N:o 1918/2006, (EY) N:o 1964/2006, (EY) N:o 1067/2008 ja (EY) N:o 828/2009 poikkeamisesta viljan, riisin, sokerin ja oliiviöljyn tariffikiintiöitä koskevien tuontitodistushakemusten jättöpäivien ja tuontitodistusten myöntämispäivien osalta vuonna 2012 ja asetuksista (EY) N:o 382/2008, (EY) N:o 1518/2003, (EU) N:o 1178/2010, (EU) N:o 90/2011 ja (EY) N:o 951/2006 poikkeamisesta naudanliha-, sianliha-, muna- ja siipikarjanliha-alojen sekä kiintiön ulkopuolisen sokerin ja isoglukoosin vientitodistusten myöntämispäivien osalta vuonna 2012
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (2) ja erityisesti sen 61 artiklan, 144 artiklan 1 kohdan, 148 ja 156 artiklan sekä 161 artiklan 3 kohdan yhdessä 4 artiklan kanssa,
   ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (3) ja erityisesti sen 9 artiklan 5 kohdan,
   ottaa huomioon yleisen tullietuusjärjestelmän soveltamisesta 1 päivästä tammikuuta 2009 alkaen sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 1100/2006 ja (EY) N:o 964/2007 muuttamisesta 22 päivänä heinäkuuta 2008 annetun neuvoston asetuksen (EY) N:o 732/2008 (4) ja erityisesti sen 11 artiklan 7 kohdan,
   sekä katsoo seuraavaa:

               (1)

               Kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (EY) N:o 1234/2007 säännöksistä poikkeamisesta 30 päivänä lokakuuta 2008 annetussa komission asetuksessa (EY) N:o 1067/2008 (5), kolmansista maista tuotavan ohran yhteisön tariffikiintiön avaamisesta ja hallinnointitavasta 29 päivänä joulukuuta 2003 annetussa komission asetuksessa (EY) N:o 2305/2003 (6) ja kolmansista maista tuotavan maissin yhteisön tariffikiintiön avaamisesta ja hallinnointitavasta 29 päivänä kesäkuuta 2006 annetussa komission asetuksessa (EY) N:o 969/2006 (7) säädetään muun tavallisen vehnän kuin korkealaatuisen vehnän kiintiöitä 09.4123, 09.4124 ja 09.4125, ohran kiintiötä 09.4126 ja maissin kiintiötä 09.4131 koskevien tuontitodistushakemusten jättämistä ja tuontitodistusten myöntämistä koskevista erityissäännöksistä.

               (2)

               CN-koodiin 1006 40 00 kuuluvien rikkoutuneiden riisinjyvien tariffikiintiön avaamisesta ja hallinnoinnista CN-koodiin 1901 10 kuuluvien elintarvikevalmisteiden valmistamiseksi 28 päivänä lokakuuta 1996 annetussa komission asetuksessa (EY) N:o 2058/96 (8) ja Bangladeshista peräisin olevan riisin tuonnissa neuvoston asetuksen (ETY) N:o 3491/90 mukaisesti sovellettavan kiintiön avaamisesta ja hallinnoinnista 22 päivänä joulukuuta 2006 annetussa komission asetuksessa (EY) N:o 1964/2006 (9) säädetään rikkoutuneiden riisinjyvien kiintiötä 09.4079 ja Bangladeshistä peräisin olevan riisin kiintiötä 09.4517 koskevien tuontitodistushakemusten jättämistä ja tuontitodistusten myöntämistä koskevista erityssäännöksistä.

               (3)

               Etuuskohtelusopimusten mukaisesti tapahtuvaa nimikkeen 1701 sokerituotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2009/2010–2014/2015 10 päivänä syyskuuta 2009 annetussa komission asetuksessa (EY) N:o 828/2009 (10) säädetään kiintiöitä 09.4221, 09.4231 ja 09.4241–09.4247 koskevien tuontitodistushakemusten jättämistä ja tuontitodistusten myöntämistä koskevista erityissäännöksistä.

               (4)

               Tunisiasta peräisin olevan oliiviöljyn tariffikiintiön avaamisesta ja hallinnoinnista 20 päivänä joulukuuta 2006 annetussa komission asetuksessa (EY) N:o 1918/2006 (11) säädetään oliiviöljyn kiintiötä 09.4032 koskevien tuontitodistushakemusten jättämistä ja tuontitodistusten myöntämistä koskevista erityissäännöksistä.

               (5)

               Kun otetaan huomioon vuodeksi 2012 vahvistetut vapaapäivät, olisi poikettava tiettyinä jaksoina asetuksista (EY) N:o 2058/96, (EY) N:o 2305/2003, (EY) N:o 969/2006, (EY) N:o 1918/2006, (EY) N:o 1964/2006, (EY) N:o 1067/2008 ja (EY) N:o 828/2009 tuontitodistushakemusten jättöpäivien ja kyseisten todistusten myöntämispäivien osalta, jotta voitaisiin varmistaa, että asianomaisten kiintiöiden määriä noudatetaan.

               (6)

               Naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä 21 päivänä huhtikuuta 2008 annetun komission asetuksen (EY) N:o 382/2008 (12) 12 artiklan 1 kohdan toisessa alakohdassa, yksityiskohtaisista säännöistä vientitodistusjärjestelmän soveltamiseksi sianliha-alalla 28 päivänä elokuuta 2003 annetun komission asetuksen (EY) N:o 1518/2003 (13) 3 artiklan 3 kohdassa, yksityiskohtaisista säännöistä vientitodistusjärjestelmän soveltamiseksi muna-alalla 13 päivänä joulukuuta 2010 annetun komission asetuksen (EU) N:o 1178/2010 (14) 3 artiklan 3 kohdassa ja yksityiskohtaisista säännöistä vientitodistusjärjestelmän soveltamiseksi siipikarjanliha-alalla 3 päivänä helmikuuta 2011 annetun komission asetuksen (EU) N:o 90/2011 (15) 3 artiklan 3 kohdassa säädetään, että vientitodistukset myönnetään sitä viikkoa, jonka aikana todistushakemukset on jätetty, seuraavana keskiviikkona, jollei komissio tällä välin ole toteuttanut erityistoimenpiteitä.

               (7)

               Neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (16) 7 d artiklan 1 kohdassa säädetään, että kiintiön ulkopuolista sokeria ja isoglukoosia koskevat vientitodistukset myönnetään sitä viikkoa seuraavasta perjantaista alkaen, jonka aikana todistushakemukset on jätetty, jollei komissio tällä välin ole toteuttanut erityistoimenpiteitä.

               (8)

               Kun otetaan huomioon vuoden 2012 yleiset vapaapäivät ja niiden vaikutukset Euroopan unionin virallisen lehden ilmestymiseen kyseisinä päivinä, hakemusten jättöpäivän ja todistusten myöntämispäivän välinen aika on liian lyhyt markkinoiden moitteettoman hallinnon varmistamiseksi. Sen vuoksi kyseistä määräaikaa on syytä pidentää.

               (9)

               Sen vuoksi olisi kumottava tietyistä asetuksista poikkeamisesta tuonti- ja vientitodistushakemusten jättöpäivien sekä tuonti- ja vientitodistusten myöntämispäivien osalta vuonna 2011 annettu komission asetus (E) N:o 1000/2010 (17).

               (10)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Vilja
   1.   Poiketen siitä, mitä asetuksen (EY) N:o 1067/2008 4 artiklan 1 kohdan toisessa alakohdassa säädetään, muun tavallisen vehnän kuin korkealaatuisen vehnän kiintiöitä 09.4123, 09.4124 ja 09.4125 koskevia tuontitodistushakemuksia ei voida vuodeksi 2012 jättää enää perjantain 14 päivän joulukuuta 2012 kello 13.00 (Brysselin aikaa) jälkeen.
   2.   Poiketen siitä, mitä asetuksen (EY) N:o 2305/2003 3 artiklan 1 kohdan toisessa alakohdassa säädetään, ohran kiintiötä 09.4126 koskevia tuontitodistushakemuksia ei voida vuodeksi 2012 jättää enää perjantain 14 päivän joulukuuta 2012 kello 13.00 (Brysselin aikaa) jälkeen.
   3.   Poiketen siitä, mitä asetuksen (EY) N:o 969/2006 4 artiklan 1 kohdan toisessa alakohdassa säädetään, maissin kiintiötä 09.4131 koskevia tuontitodistushakemuksia ei voida vuodeksi 2012 jättää enää perjantain 14 päivän joulukuuta 2012 kello 13.00 (Brysselin aikaa) jälkeen.
   2 artikla
   Riisi
   1.   Poiketen siitä, mitä asetuksen (EY) N:o 2058/96 2 artiklan 1 kohdan kolmannessa alakohdassa säädetään, rikkoutuneiden riisinjyvien kiintiötä 09.4079 koskevia tuontitodistushakemuksia ei voida vuodeksi 2012 jättää enää perjantain 7 päivän joulukuuta 2012 kello 13.00 (Brysselin aikaa) jälkeen.
   2.   Poiketen siitä, mitä asetuksen (EY) N:o 1964/2006 4 artiklan 3 kohdan ensimmäisessä alakohdassa säädetään, Bangladeshista peräisin olevan riisin kiintiötä 09.4517 koskevia tuontitodistushakemuksia ei voida vuodeksi 2012 jättää enää perjantain 7 päivän joulukuuta 2012 kello 13.00 (Brysselin aikaa) jälkeen.
   3 artikla
   Sokeri
   Poiketen siitä, mitä asetuksen (EY) N:o 828/2009 4 artiklan 1 kohdassa säädetään, sokerialan tuotteiden kiintiöitä 09.4221, 09.4231 ja 09.4241–09.4247 koskevia tuontitodistushakemuksia ei voida jättää perjantain 14 päivän joulukuuta 2012 kello 13.00 (Brysselin aikaa) jälkeen perjantaihin 28 päivään joulukuuta 2012 kello 13.00 (Brysselin aikaa) saakka.
   4 artikla
   Oliiviöljy
   Poiketen siitä, mitä asetuksen (EY) N:o 1918/2006 3 artiklan 3 kohdassa säädetään, oliiviöljyä koskevat tuontitodistukset, joita haetaan tämän asetuksen liitteessä I mainittuina jaksoina, myönnetään kyseisessä liitteessä mainittuina päivinä, jollei toteuteta asetuksen (EY) N:o 1301/2006 7 artiklan 2 kohdan mukaisia toimenpiteitä.
   5 artikla
   Naudanliha-, sianliha-, muna- ja siipikarjanliha-alojen tuen sisältävät vientitodistukset
   Poiketen siitä, mitä asetuksen (EY) N:o 382/2006 12 artiklan 1 kohdan toisessa alakohdassa, asetuksen (EY) N:o 1518/2003 3 artiklan 3 kohdassa ja asetuksen (EU) N:o 90/2011 3 artiklan 3 kohdassa säädetään, vientitodistukset, joita haetaan tämän asetuksen liitteessä II mainittuina jaksoina, myönnetään kyseisessä liitteessä mainittuina päivinä, ottaen huomioon tarvittaessa asetuksen (EY) N:o 382/2008 12 artiklan 2 ja 3 kohdassa, asetuksen (EY) N:o 1518/2003 3 artiklan 4 ja 4 a kohdassa, asetuksen (EU) N:o 1178/2010 3 artiklan 4 ja 5 kohdassa ja asetuksen (EU) N:o 90/2011 3 artiklan 4 ja 5 kohdassa tarkoitetut erityistoimenpiteet.
   6 artikla
   Kiintiön ulkopuolinen sokeri ja isoglukoosi
   Poiketen siitä, mitä asetuksen (EY) N:o 951/2006 7 d artiklan 1 kohdassa säädetään, kiintiön ulkopuolista sokeria ja isoglukoosia koskevat vientitodistukset, joita haetaan tämän asetuksen liitteessä III mainittuina jaksoina, myönnetään kyseisessä liitteessä mainittuina päivinä, ottaen tarvittaessa huomioon asetuksen (EY) N:o 951/2006 9 artiklan 1 ja 2 kohdassa tarkoitetut, ennen mainittuja myöntämispäiviä toteutetut erityistoimenpiteet.
   7 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sen voimassaolo päättyy 31 päivänä joulukuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä lokakuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EYVL L 146, 20.6.1996, s. 1.

      (2)  EUVL L 299, 16.11.2007, s. 1.

      (3)  EUVL L 348, 31.12.2007, s. 1.

      (4)  EUVL L 211, 6.8.2008, s. 1.

      (5)  EUVL L 290, 31.10.2008, s. 3.

      (6)  EUVL L 342, 30.12.2003, s. 7.

      (7)  EUVL L 176, 30.6.2006, s. 44.

      (8)  EYVL L 276, 29.10.1996, s. 7.

      (9)  EUVL L 408, 30.12.2006, s. 19.

      (10)  EUVL L 240, 11.9.2009, s. 14.

      (11)  EUVL L 365, 21.12.2006, s. 84.

      (12)  EUVL L 115, 29.4.2008, s. 10.

      (13)  EUVL L 217, 29.8.2003, s. 35.

      (14)  EUVL L 328, 14.12.2010, s. 1.

      (15)  EUVL L 30, 4.2.2011, s. 1.

      (16)  EUVL L 178, 1.7.2006, s. 24.

      (17)  EUVL L 290, 6.11.2010, s. 26.

      LIITE I

                  Oliiviöljyn tuontitodistushakemusten jättämisjaksot

                  Myöntämispäivät

                  maanantai 2. huhtikuuta tai tiistai 3. huhtikuuta 2012

                  perjantai 13. huhtikuuta 2012

                  maanantai 14. toukokuuta tai tiistai 15. toukokuuta 2012

                  keskiviikko 23. toukokuuta 2012

                  maanantai 21. toukokuuta tai tiistai 22. toukokuuta 2012

                  keskiviikko 30. toukokuuta 2012

                  maanantai 29. lokakuuta tai tiistai 30. lokakuuta 2012

                  torstai 8. marraskuuta 2012

      LIITE II

                  Vientitodistushakemusten jättämisjaksot naudanliha-, sianliha-, muna- ja siipikarjanliha-aloilla

                  Myöntämispäivät

                  2.– 6. huhtikuuta 2012

                  12. huhtikuuta 2012

                  23.– 27. huhtikuuta 2012

                  3. toukokuuta 2012

                  21.– 25. toukokuuta 2012

                  31. toukokuuta 2012

                  17.– 28. joulukuuta 2012

                  7. tammikuuta 2013

      LIITE III

                  Kiintiön ulkopuolisen sokerin ja isoglukoosin vientitodistushakemusten jättämisjaksot

                  Myöntämispäivät

                  23.– 27. huhtikuuta 2012

                  7. toukokuuta 2012

                  6.– 10. elokuuta 2012

                  20. elokuuta 2012

                  17.– 28. joulukuuta 2012

                  7. tammikuuta 2013


title: Komission täytäntöönpanoasetus (EU) 2015/1053, annettu 1 päivänä heinäkuuta 2015, Enterococcus faecium DSM 10663/NCIMB 10415 -valmisteen hyväksymisestä kasvatusvasikoiden, porsaiden, broilerien, lihakalkkunoiden, kissojen ja koirien ruokinnassa rehun lisäaineena sekä asetusten (EY) N:o 1259/2004, (EY) N:o 255/2005, (EY) N:o 1200/2005 ja (EY) N:o 1520/2007 muuttamisesta (hyväksynnän haltija Chevita Tierarzneimittel-GmbH) (ETA:n kannalta merkityksellinen teksti)

text:
               2.7.2015

               FI

               Euroopan unionin virallinen lehti

               L 171/8

         KOMISSION TÄYTÄNTÖÖNPANOASETUS (EU) 2015/1053,
   annettu 1 päivänä heinäkuuta 2015,

      Enterococcus faecium DSM 10663/NCIMB 10415 -valmisteen hyväksymisestä kasvatusvasikoiden, porsaiden, broilerien, lihakalkkunoiden, kissojen ja koirien ruokinnassa rehun lisäaineena sekä asetusten (EY) N:o 1259/2004, (EY) N:o 255/2005, (EY) N:o 1200/2005 ja (EY) N:o 1520/2007 muuttamisesta (hyväksynnän haltija Chevita Tierarzneimittel-GmbH)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

                  Enterococcus faecium DSM 10663/NCIMB 10415 -valmiste hyväksyttiin ilman aikarajoitusta direktiivin 70/524/ETY mukaisesti käytettäväksi rehun lisäaineena broilerien ruokinnassa komission asetuksella (EY) N:o 1259/2004 (3), vasikoiden ruokinnassa komission asetuksella (EY) N:o 255/2005 (4), porsaiden ruokinnassa komission asetuksella (EY) N:o 1200/2005 (5) sekä lihakalkkunoiden ja koirien ruokinnassa komission asetuksella (EY) N:o 1520/2007 (6). Kyseinen valmiste merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee Enterococcus faecium DSM 10663/NCIMB 10415 -valmisteen uudelleenarviointia rehun lisäaineena kasvatusvasikoiden, porsaiden, broilerien, lihakalkkunoiden ja koirien ruokinnassa ja kyseisen asetuksen 7 artiklan mukaisesti uutta käyttötapaa kissojen ruokinnassa ja jossa pyydettiin, että lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 4 päivänä maaliskuuta 2014 (7) ja 21 päivänä toukokuuta 2014 (8) antamissaan lausunnoissa, ettei Enterococcus faecium DSM 10663/NCIMB 10415 -valmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Lisäksi elintarviketurvallisuusviranomainen totesi, että valmisteen käyttö voi parantaa kasvatusvasikoiden, imevien ja vieroitettujen porsaiden, broilerien ja lihakalkkunoiden tuotantokykyä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Elintarviketurvallisuusviranomainen havaitsi kissojen ja koirien ulosteen laatuun kohdistuvan pieniä mutta merkittäviä vaikutuksia, minkä katsottiin riittävän vahvistamaan tehokkuus näiden lajien osalta.

               (6)

                  Enterococcus faecium DSM 10663/NCIMB 10415 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (7)

               Kun uusi hyväksyntä myönnetään asetuksen (EY) N:o 1831/2003 mukaisesti, asetuksia (EY) N:o 1259/2004, (EY) N:o 255/2005, (EY) N:o 1200/2005 ja (EY) N:o 1520/2007 olisi muutettava.

               (8)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään liitteessä kuvattu valmiste eläinten ruokinnassa käytettävänä lisäaineena, joka kuuluu lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet”, kyseisessä liitteessä vahvistetuin edellytyksin.
   2 artikla
   Asetuksen (EY) N:o 1259/2004 muuttaminen
   Muutetaan asetus (EY) N:o 1259/2004 seuraavasti:

               1)

               Poistetaan 1 artikla.

               2)

               Poistetaan liite I.

         3 artikla
   Asetuksen (EY) N:o 255/2005 muuttaminen
   Poistetaan asetuksen (EY) N:o 255/2005 liitteessä I oleva kohta E 1707, Enterococcus faecium DSM 10663/NCIMB 10415.
   4 artikla
   Asetuksen (EY) N:o 1200/2005 muuttaminen
   Poistetaan asetuksen (EY) N:o 1200/2005 liitteessä II oleva kohta E 1707, Enterococcus faecium DSM 10663/NCIMB 10415.
   5 artikla
   Asetuksen (EY) N:o 1520/2007 muuttaminen
   Muutetaan asetus (EY) N:o 1520/2007 seuraavasti:

               1)

               Poistetaan 2 ja 3 artikla.

               2)

               Poistetaan liitteet II ja III.

         6 artikla
   Siirtymätoimenpiteet
   1.   Sallitaan liitteessä tarkoitetun valmisteen ja sitä sisältävän rehun, joka on valmistettu ja varustettu merkinnöillä ennen 22 päivää tammikuuta 2016 ennen 22 päivää heinäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu vasikoille, porsaille, broilereille ja lihakalkkunoille.
   2.   Sallitaan liitteessä tarkoitetun valmisteen ja sitä sisältävän rehun, joka on valmistettu ja varustettu merkinnöillä [koirien osalta] ennen 22 päivää heinäkuuta 2017 ennen 22 päivää heinäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu koirille.
   7 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Komission asetus (EY) N:o 1259/2004, annettu 8 päivänä heinäkuuta 2004, tiettyjen jo hyväksyttyjen rehun lisäaineiden pysyvästä hyväksymisestä (EUVL L 239, 9.7.2004, s. 8).

      (4)  Komission asetus (EY) N:o 255/2005, annettu 15 päivänä helmikuuta 2005, tiettyjen rehun lisäaineiden pysyvästä hyväksymisestä (EUVL L 45, 16.2.2005, s. 3).

      (5)  Komission asetus (EY) N:o 1200/2005, annettu 26 päivänä heinäkuuta 2005, tiettyjen rehun lisäaineiden pysyvästä hyväksymisestä ja jo hyväksytyn rehun lisäaineen uuden käyttötavan väliaikaisesta hyväksymisestä (EUVL L 195, 27.7.2005, s. 6).

      (6)  Komission asetus (EY) N:o 1520/2007, annettu 19 päivänä joulukuuta 2007, tiettyjen rehun lisäaineiden pysyvästä hyväksymisestä (EUVL L 335, 20.12.2007, s. 17).

      (7)  EFSA Journal 2014; 12(3):3602.

      (8)  EFSA Journal 2014; 12(6):3727.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                  4b1707

                  Chevita Tierarzneimittel-GmbH

                  Enterococcus faecium
                  DSM 10663/ NCIMB 10415

                     Lisäaineen koostumus

                  Enterococcus faecium
                  DSM 10663/ NCIMB 10415 -valmiste, joka sisältää vähintään:

                              jauheena ja rakeina:
                              3,5 × 1010 PMY/g lisäainetta;

                              päällystettynä:
                              2 × 1010 PMY/g lisäainetta;

                              nesteenä:
                              1 × 1010 PMY/g lisäainetta

                     Tehoaineen ominaispiirteiden kuvaus

                  Enterococcus faecium
                  DSM 10663/ NCIMB 10415:n elinkykyisiä soluja

                     Analyysimenetelmä
                      (1)

                  Lukumäärän määrittäminen: pintaviljely sappi-eskuliini-atsidiagarilla (EN 15788)
                  Tunnistaminen: pulssikenttägeelilektroforeesi (PFGE)

                  Kasvatusvasikat
                  Porsaat
                  (imevät ja vieroitetut)
                  Broilerit
                  Lihakalkkunat
                  Kissat
                  Koirat

                  —

                  1 × 109

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Suositeltava annostus imevien porsaiden ruokinnassa: 1 × 109/porsas/päivä.

                              3.

                              Käyttö sallittu seuraavia sallittuja kokkidiostaatteja sisältävässä broilerien ja lihakalkkunoiden rehussa: semduramisiininatrium, diklatsuriili, robenidiinihydrokloridi, maduramisiiniammonium, dekokinaatti, lasalosidinatrium A tai halofuginoni.

                              4.

                              Käytetään vieroitetuille porsaille noin 35 kg:aan asti.

                  22.7.2025

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2017/2, annettu 3 päivänä tammikuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               4.1.2017

               FI

               Euroopan unionin virallinen lehti

               L 1/6

         KOMISSION TÄYTÄNTÖÖNPANOASETUS (EU) 2017/2,
   annettu 3 päivänä tammikuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä tammikuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1147/2011, annettu 11 päivänä marraskuuta 2011 , yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta turvaskannereiden käytön osalta EU:n lentoasemilla ETA:n kannalta merkityksellinen teksti

text:
               12.11.2011

               FI

               Euroopan unionin virallinen lehti

               L 294/7

         KOMISSION TÄYTÄNTÖÖNPANOASETUS (EU) N:o 1147/2011,
   annettu 11 päivänä marraskuuta 2011,
   yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta turvaskannereiden käytön osalta EU:n lentoasemilla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 2 ja 3 kohdan,
   sekä katsoo seuraavaa:

               (1)

               Asetuksen (EY) N:o 300/2008 4 artiklan 2 kohdan mukaan komissio hyväksyy yleisiä toimenpiteitä, joiden tarkoituksena on muuttaa kyseisen asetuksen liitteessä tarkoitettujen yhteisten perusvaatimusten muita kuin keskeisiä osia niitä täydentämällä.

               (2)

               Asetuksen (EY) N:o 300/2008 4 artiklan 3 kohdassa säädetään edelleen, että komissio hyväksyy tämän asetuksen liitteessä vahvistettujen siviili-ilmailun turvaamista koskevien yhteisten perusvaatimusten, sellaisina kuin ne ovat täydennettyinä komission 4 artiklan 2 kohdan nojalla hyväksymillä yleisillä toimenpiteillä, täytäntöönpanon edellyttämät yksityiskohtaiset toimenpiteet.

               (3)

               Siviili-ilmailun turvaamista koskevien yhteisten perusvaatimusten täydentämisestä annetussa komission asetuksessa (EY) N:o 272/2009 (2) säädetään erityisesti yleisistä toimenpiteistä, jotka koskevat sen liitteessä olevan A osan mukaisia matkustajien turvatarkastamisessa sallittuja menetelmiä.

               (4)

               Jotta voitaisiin sallia turvaskannereiden käyttö matkustajien turvatarkastusmenetelmänä, olisi vahvistettava säännöksiä niiden käytöstä, vähimmäisilmaisukykyä koskevista standardeista ja toimintaa koskevista vähimmäisedellytyksistä.

               (5)

               Sen vuoksi olisi muutettava asetusta (EY) N:o 185/2010 (3).

               (6)

               Turvaskannereiden käyttöönotossa ja käytössä olisi noudatettava sähkömagneettisille kentille (0 Hz – 300 GHz) altistumisen rajoittamisesta 12 päivänä heinäkuuta 1999 annettua neuvoston suositusta 1999/519/EY (4) sekä terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille (kahdeksastoista direktiivin 89/391/ETY 16 artiklan l kohdassa tarkoitettu erityisdirektiivi) 29 päivänä huhtikuuta 2004 annettua Euroopan parlamentin ja neuvoston direktiiviä 2004/40/EY (5).

               (7)

               Koska tässä asetuksessa säädetään turvaskannereiden käyttöä koskevista erityisistä toimintaedellytyksistä ja annetaan matkustajille mahdollisuus tulla tarkastetuksi vaihtoehtoisilla menetelmillä, tämä asetus kunnioittaa perusoikeuksia ja noudattaa erityisesti Euroopan unionin perusoikeuskirjassa tunnustettuja periaatteita, kuten ihmisarvon ja yksityis- ja perhe-elämän kunnioittaminen, oikeus henkilötietojen suojaan, lapsen oikeudet, uskonnonvapaus ja syrjinnän kielto. Tätä asetusta olisi sovellettava näiden oikeuksien ja periaatteiden mukaisesti.

               (8)

               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 97, 9.4.2008, s. 72.

      (2)  EUVL L 91, 3.4.2009, s. 7.

      (3)  EUVL L 55, 5.3.2010, s. 1.

      (4)  EYVL L 199, 30.7.1999, s. 59.

      (5)  EUVL L 159, 30.4.2004, s. 1.

      LIITE
      Muutetaan asetuksen (EU) N:o 185/2010 liite seuraavasti:

                  1)

                  Korvataan 4 luvun 4.1.1.1 kohta seuraavasti:

                              ”4.1.1.1

                              Päällystakit ja pikkutakit/jakut on riisuttava ennen turvatarkastusta, ja ne on tarkastettava käsimatkatavarana. Turvatarkastaja voi vaatia matkustajaa riisumaan enemmän.”

                  2)

                  Korvataan 4 luvun 4.1.1.2 kohta seuraavasti:

                              ”4.1.1.2

                              Matkustajien turvatarkastuksessa on käytettävä jotain seuraavista menetelmistä:

                                          a)

                                          tarkastus käsin; tai

                                          b)

                                          metallinilmaisinportit; tai

                                          c)

                                          räjähdekoirat yhdessä a alakohdan kanssa; tai

                                          d)

                                          turvaskannerit, joissa ei käytetä ionisoivaa säteilyä.

                                    Jos turvatarkastuksen suorittaja ei pysty varmuudella toteamaan, ettei matkustajan hallussa ole kiellettyjä esineitä, matkustajalta on evättävä pääsy turvavalvotuille alueille tai hänet on tarkastettava uudelleen siten, että turvatarkastuksen suorittaja voi vakuuttua asiasta.”

                  3)

                  Lisätään 4 lukuun kohta seuraavasti:

                              ”4.1.1.10

                              Jos matkustajien tarkastamisessa käytetään 12.11.1 kohdan toisessa alakohdassa tarkoitettua turvaskanneria, jonka ottamia kuvia tarkastelee ihminen, on noudatettava seuraavia vähimmäisedellytyksiä:

                                          a)

                                          Turvaskannereilla ei saa säilyttää, pitää muistissa, kopioida, tulostaa tai palauttaa käyttöön kuvia. Tarkastuksen aikana tuotettua kuvaa saa kuitenkin käyttää niin kauan, että tarkastelija voi analysoida sen, minkä jälkeen kuva on hävitettävä heti, kun matkustaja on läpäissyt tarkastuksen. Kuvan luvaton saanti ja käyttö on kiellettyä, ja se on estettävä.

                                          b)

                                          Kuvan tarkastelijan on oltava erillisessä paikassa siten, että hän ei voi nähdä tarkastettavaa matkustajaa.

                                          c)

                                          Erillisessä paikassa, jossa kuva analysoidaan, ei saa olla teknisiä laitteita, joilla on mahdollista säilyttää, kopioida, valokopioida tai muutoin tallentaa kuvia.

                                          d)

                                          Kuvaa ei saa yhdistää mihinkään tarkastettavaa henkilöä koskeviin tietoihin, ja tarkastettavan henkilöllisyys on pidettävä salassa.

                                          e)

                                          Matkustaja saa pyytää, että hänen kehostaan otetun kuvan analysoi hänen valitsemaansa sukupuolta oleva tarkastelija.

                                          f)

                                          Kuvaa on hämärrettävä siten, ettei matkustajan kasvoja voi tunnistaa.

                                    Edellä olevaa a ja b alakohtaa sovelletaan myös turvaskannereihin, joissa käytetään automaattista uhkantunnistusta.
                              Matkustajilla on oltava oikeus kieltäytyä turvaskanneritarkastuksesta. Tässä tapauksessa matkustaja on tarkastettava vaihtoehtoisella turvatarkastusmenetelmällä, johon sisältyy vähintään tarkastus käsin komission päätöksen (2010)774 lisäyksen 4-A mukaisesti. Jos turvaskanneri hälyttää, hälytyksen syy on selvitettävä.
                              Matkustajalle on ennen turvaskannerilla tehtävää tarkastusta ilmoitettava käytettävästä teknologiasta, sen käyttöön liittyvistä edellytyksistä sekä mahdollisuudesta kieltäytyä turvaskanneritarkastuksesta.”

                  4)

                  Korvataan 11 luvun 11.3 kohta seuraavasti:
                  ”11.3   SERTIFIOINTI TAI HYVÄKSYMINEN

                              11.3.1

                              Tämän luvun 11.2.3.1–11.2.3.5 kohdassa lueteltuja tehtäviä suorittavien henkilöiden on läpäistävä

                                          a)

                                          ensimmäinen sertifiointi- tai hyväksymisprosessi; ja

                                          b)

                                          läpivalaisulaitteita tai räjähdysaineilmaisimia käyttävien henkilöiden, tai turvaskannerin ottamien kuvien tarkastelijoiden osalta uudelleensertifiointi vähintään kolmen vuoden välein; ja

                                          c)

                                          kaikkien muiden henkilöiden osalta uudelleensertifiointi tai uudelleenhyväksyntä vähintään viiden vuoden välein.

                              11.3.2

                              Läpivalaisulaitteita tai räjähdysaineilmaisimia käyttävien henkilöiden tai turvaskannerin ottamien kuvien tarkastelijoiden on osana ensimmäistä sertifiointi- tai hyväksymisprosessia läpäistävä standardoitu kuvantulkintakoe.

                              11.3.3

                              Läpivalaisulaitteita tai räjähdysaineilmaisimia käyttävien henkilöiden tai turvaskannerin ottamien kuvien tarkastelijoiden uudelleensertifiointi- tai uudelleenhyväksymisprosessiin on sisällyttävä sekä standardoitu kuvantulkintakoe että toimintakyvyn arviointi.

                              11.3.4

                              Jos uudelleensertifiointia tai uudelleenhyväksyntää ei pystytä aloittamaan tai saattamaan menestyksellisesti loppuun kohtuullisessa ajassa, yleensä enintään kolmessa kuukaudessa, kyseessä olevat turvaoikeudet perutaan.

                              11.3.5

                              Kaikkien sertifioitujen tai hyväksyttyjen henkilöiden sertifioinneista tai hyväksymisistä on pidettävä kirjaa vähintään heidän työsopimuksensa keston ajan.”

                  5)

                  Lisätään 11 lukuun alakohta seuraavasti:

                              ”11.4.1.1

                              Turvaskannerin ottamien kuvien tarkastelijoiden on osallistuttava määräaikaiskoulutukseen, joka koostuu kuvantunnistuskoulutuksesta ja -kokeesta. Koulutusta on annettava luokkaopetuksena ja/tai tietokoneavusteisena koulutuksena vähintään kuusi tuntia joka kuudes kuukausi.
                              Kokeen tulokset on annettava henkilölle ja kirjattava, ja ne voidaan ottaa huomioon uudelleensertifiointi- tai uudelleenhyväksyntäprosessissa.”

                  6)

                  Lisätään 12 lukuun alakohdat seuraavasti:
                  ”12.11   TURVASKANNERIT
                  12.11.1   Yleiset periaatteet

                  Turvaskanneri on henkilöiden tarkastamiseen tarkoitettu laite, jolla voidaan ilmaista ihmisen ihosta erottuvia metallisia ja muita kuin metallisia esineitä, joita kuljetetaan keholla tai vaatteissa.
                  Turvaskanneri, jonka ottamia kuvia tarkastelee ihminen, voi muodostua ilmaisujärjestelmästä, joka muodostaa henkilön kehosta kuvan, jota analysoimalla tarkastelija voi todeta, ettei tarkastettavan henkilön keholla ole ihosta erottuvia metallisia tai muita kuin metallisia esineitä. Kun tarkastelija havaitsee tällaisen esineen, sen sijainti ilmoitetaan turvatarkastajalle jatkotarkastusta varten. Tässä tapauksessa tarkastelijana toimivaa ihmistä pidetään erottamattomana osana ilmaisujärjestelmää.
                  Automaattista uhkantunnistusta käyttävä turvaskanneri voi muodostua ilmaisujärjestelmästä, joka tunnistaa automaattisesti tarkastettavan henkilön keholla olevat ihosta erottuvat metalliset ja muut kuin metalliset esineet. Kun järjestelmä löytää tällaisen esineen, sen sijainti osoitetaan hahmokuvassa turvatarkastajalle.
                  Matkustajien tarkastamisessa käytetyn turvaskannerin on täytettävä seuraavat vaatimukset:

                              a)

                              Turvaskannerien on ilmaistava ja osoitettava hälytyksellä vähintään tietyt metalliset ja muut kuin metalliset esineet, mukaan luettuina räjähteet, sekä yksittäin että yhdessä.

                              b)

                              Esine on voitava ilmaista sen sijainnista ja suunnasta riippumatta.

                              c)

                              Järjestelmässä on oltava näkyvä ilmaisin, joka osoittaa laitteen olevan toiminnassa.

                              d)

                              Turvaskannerit on sijoitettava siten, etteivät häiriölähteet vaikuta niiden suorituskykyyn.

                              e)

                              Turvaskannereiden toiminta on testattava päivittäin.

                              f)

                              Turvaskanneria on käytettävä valmistajan toimintaohjeiden mukaisesti.

                        Matkustajien tarkastamiseen tarkoitettuja turvaskannereita käyttöön otettaessa ja käytettäessä on noudatettava sähkömagneettisille kentille (0 Hz – 300 GHz) altistumisen rajoittamisesta 12 päivänä heinäkuuta 1999 annettua neuvoston suositusta 1999/519/EY (1) sekä terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi) annettua Euroopan parlamentin ja neuvoston direktiiviä 2004/40/EY (2).
                  12.11.2   Turvaskannereita koskevat standardit

                  Turvaskannereiden suorituskykyvaatimukset esitetään lisäyksessä 12-K, joka luokitellaan kuuluvaksi CONFIDENTIEL UE -turvaluokkaan ja jota käsitellään päätöksen 2001/844/EY, EHTY, Euratom mukaisesti.
                  Turvaskannereiden on täytettävä lisäyksessä 12-K määritelty standardi tämän päätöksen voimaantulopäivästä lähtien.

                              12.11.2.1

                              Kaikkien turvaskannereiden on oltava standardin 1mukaisia.
                              Standardin 1 voimassaolo päättyy 1 päivänä tammikuuta 2022.

                              12.11.2.2

                              Standardia 2 sovelletaan 1 päivästä tammikuuta 2019 alkaen asennettaviin turvaskannereihin.

                  7)

                  Lisätään 12 lukuun lisäys 12-K seuraavasti:
                  ”LISÄYS 12-K

                  Turvaskannereiden suorituskykyvaatimuksia koskevat yksityiskohtaiset säännökset esitetään erillisessä komission päätöksessä.”

         (1)  EYVL L 199, 30.7.1999, s. 59.

         (2)  EUVL L 159, 30.4.2004, s. 1.”